da de da da da sv de da de da da en da ceb da zh it eo sv da nl da da sv da da da da de da da sv en en en en en en ca en en en da en da zh it eo en en es en en en da de da nl da en en da da da da da de da da sv en da da da da da da da da da da da da da da da nn nb de da
Maribosøerne er et attraktivt område for lystfiskeri. Herunder finder du en kort beskrivelse af de generelle regler for fiskeri ved søerne.
Med almindeligt fisketegn er det kun tilladt at fiske på de offentlige områder af Maribo Søndersø. Det vil sige ud for det bynære område i Maribo, omkring øerne Fruerø og Hestø og indtil Præstøs østgrænse. Desuden er det tilladt at fiske fra Naturskolens bådebro.
For at fiske på de offentlige områder kræves almindeligt fisketegn (dog ikke hvis man er under 16 eller over 65 år). Det almindelige fisketegn giver kun ret til lystfiskeri med stang; rusefiskeri er forbudt.
Langt det største søareal er privatejet, og her gælder særlige regler. Det almindelige fisketegn giver ikke ret til fiskeri fra de private områder. Der må naturligvis heller ikke fiskes fra områder, hvor der gælder færdselsforbud.
På Røgbølle Sø og Hejrede Sø er sejlads og fiskeri forbudt, og der må heller ikke fiskes fra bredden. På Søndersø er sejlads tilladt på store dele af det privatejede søareal i henhold til vildtreservatbekendtgørelsen, men det giver ikke ret til at fiske.
I praksis vil det sige, at der ikke må fiskes øst for Præstø og i hele det østre bassin øst for Dornæs-Romsø halvøen. Det samme gælder for den lille Nørresø: Selvom der må sejles på søen, skal fiskeri aftales med bredejerne.
Se kort med vildtreservatbestemmelserne her.
Tilladelse til fiskeri kan evt. aftales med de respektive lodsejere. På Søholt Gods, som hører til en af de absolut største lodsejere, kan dagfiskeri aftales med det professionelle jagtvæsen, der udlejer fiskeri.
Læs mere om tilladelse her
Læs mere på Søholts egen hjemmeside